Document ID: /roh_data/filtered/fineweb-2-filterrobots_roh.jsonl.gz/45703

Tge è dependenza dal gieu?
Dependenza da gieus da fortuna
Il gieu da fortuna daventa ina dependenza, sch'il giugar è patologic e manic. I sa tracta d'in disturbi psichic cun las suandantas caracteristicas:
- Vus essas occupada cun Vus sezza u occupà cun Vus sez e pensais savens a gieus per daners.
- Vus giugais cun summas da daners pli e pli grondas.
- Vus giugais er, sche Vus na vulais betg giugar.
- Sche Vus na pudais betg giugar, daventais Vus anguschà ed irritabel.
- Vus giugais per scappar dals problems u sche Vus avais nauscha luna.
- Vus empruvais da far bun perdidas da gieu tras anc dapli gieus per daners.
- Vus schais manzegnas, sche Vus vegnis confruntada u confruntà cun dumondas da la dimensiun da Voss cumportament en il gieu per daners.
- Voss gieu per daners maina ad activitads illegalas.
- Voss gieu per daners periclitescha Vossas relaziuns u Vossa plazza da lavur.
- Vus daventais dependenta u dependent da persunas ch'As han dà daners.
Ina persuna è dependenta dal gieu, sche tschintg u dapli da questas caracteristicas correspundan. Mintgina da las caracteristicas menziunadas survart è in indizi per in cumportament da gieu da fortuna problematic.